Sylvain Chavanel

Sylvain Chavanel (s. 30. kesäkuuta 1979 Châtellerault) on ranskalainen maantiepyöräilijä, joka kilpaili ammattilaisena vuosina 2000−2018. Chavanel aloitti ammattilaisuransa Bonjour-tallissa vuonna 2000 ja jatkoi samassa organisaatiossa, joka sittemmin tunnettiin nimellä Brioches la Boulangere, yhteensä viiden vuoden ajan. Vuosina 2005–2008 hän edusti Cofidis-joukkuetta, 2009–2011 Quick Step -tallia, 2012–2013 Omega Pharma-Quick Stepiä ja 2014–2015 IAM Cyclingia. Kaudella 2016 hän palasi ensimmäiseen ammattilaistalliinsa, nyt nimeltään Direct Énergie, jossa ajoi uransa kolme viimeistä vuotta. Chavanel voitti Dunkerquen neljän päivän ajon vuosina 2002 ja 2004 sekä Belgian ympäriajon 2004. Ranskan ympäriajossa 2008 hän voitti Montluçoniin päättyneen 19. etapin kukistettuaan loppukirissä irtiottokumppaninsa Jérémy Royn. Vuoden 2010 Ranskan ympäriajossa hän voitti Spahan päättyneen toisen etapin lähes neljän minuutin erolla pääjoukkoon. Samalla hän sai haltuunsa kokonaiskilpailun johtajan Maillot jaune -paidan. Hän menetti johtajan paidan seuraavana päivänä, mutta sai sen uudelleen voitettuaan Station des Rousses'een päättyneen, vuoristossa ajetun seitsemännen etapin. Flanderin ympäriajossa 2011 hän sijoittui toiseksi hävittyään loppukirissä Nick Nuyensille. Chavanel kuului joukkuekilpailun maailmanmestaruuden voittaneeseen Omega Pharma-Quick Stepin joukkueeseen MM-kilpailuissa 2012 ja 2013. Hän voitti UCI World Tour -sarjaan kuuluneen GP Ouest-France -kilpailun 2014. Hän voitti Ranskan-mestaruuden maantieajossa 2011 sekä aika-ajossa 2005, 2006, 2008, 2012, 2013 ja 2014. Chavanel voitti Saint-Quentin-en-Yvelinesin ratapyöräilyn EM-kilpailuissa 2016 kultaa joukkuetakaa-ajossa. Sylvain Chavanelin nuorempi veli Sébastien Chavanel on myös ammattipyöräilijä. ==Saavutuksia== ;2000 :Circuit Franco–Belgo, 1. etapin voitto ;2002 :Dunkerquen neljän päivän ajo, kokonaiskilpailun voitto :Trophée des Grimpeurs, voitto :Tour du Poitou Charentes et de la Vienne, kokonaiskilpailussa toinen :Belgian ympäriajo, kokonaiskilpailussa kolmas ;2003 :Tour du Haut Var, voitto :Pariisi–Nizza, kokonaiskilpailussa viides, nuorten kilpailun voitto :Circuit de la Sarthe, 3 b (aika-ajo) -etapin voitto :Tour du Poitou Charentes et de la Vienne, kokonaiskilpailussa toinen :A Travers le Morbihan, toinen :Välimeren ajo, kokonaiskilpailussa kolmas :Ranskan ympäriajo, 7. etapilla kolmas ;2004 :Dunkerquen neljän päivän ajo, kokonaiskilpailun voitto :Belgian ympäriajo, kokonaiskilpailun voitto :Polynormand, voitto :Tour du Poitou Charentes et de la Vienne, pistekilpailun sekä 3. ja 4. (aika-ajo) etapin voitto ;2005 :Ranskan aika-ajomestari :Circuit de la Sarthe, kokonaiskilpailun ja 4. etapin voitto :Tour du Poitou Charentes et de la Vienne, kokonaiskilpailun voitto :Duo Normand, voitto (parina Thierry Marichal) ;2006 :Ranskan aika-ajomestari :Tour du Poitou Charentes et de la Vienne, kokonaiskilpailun voitto :Ranskan ympäriajo, 13. etapilla kolmas ;2007 :Espanjan ympäriajo, kokonaiskilpailussa 16. :Trophée des Grimpeurs, kolmas ;2008 :Ranskan aika-ajomestari :Dwars door Vlaanderen, voitto :Brabantse Pijl, voitto :Pariisi–Nizza, 6. etapin voitto :Katalonian ympäriajo, 5. etapin voitto :Välimeren ajo, 5. etapin voitto :Volta ao Algarve, kokonaiskilpailussa toinen :Ranskan ympäriajo, 19. etapin voitto :Espanjan ympäriajo, 5. etapilla (aika-ajo) toinen, ajoi 7. etapilla kokonaiskilpailun johtajan paidassa :MM- kilpailut, aika-ajossa kymmenes ;2009 :Pariisi–Nizza, kokonaiskilpailussa kolmas, pistekilpailun ja 3. etapin voitto :Pariisi–Roubaix, kahdeksas :Ranskan ympäriajo, kokonaiskilpailussa 20. :Eneco Tour, kokonaiskilpailussa toinen, prologin voitto ;2010 :Ranskan ympäriajo, 2. ja 7. etapin voitto ;2011 :Flanderin ympäriajo, toinen :Ranskan maantieajomestari ;2012 :De Pannen kolmen päivän ajo, kokonaiskilpailun ja 3 b (aika-ajo) -etapin voitto :Ranskan aika-ajomestari :Ranskan ympäriajo, prologissa kolmas :Eneco Tour, kokonaiskilpailussa toinen :MM-kilpailut, joukkueaika-ajossa kultaa, henkilökohtaisessa aika-ajossa 15. ;2013 :Pariisi–Nizza, kokonaiskilpailussa viides, pistekilpailun ja 6. etapin voitto :Milano – San Remo, neljäs :De Pannen kolmen päivän ajo, kokonaiskilpailun ja 3 b (aika-ajo) -etapin voitto :Ranskan aika-ajomestari :Eneco Tour, kokonaiskilpailussa kuudes, 5. etapin voitto :MM-kilpailut, joukkueaika-ajossa kultaa ;2014 :Dunkerquen neljän päivän ajo, kokonaiskilpailussa toinen, 3. etapin voitto :Belgian ympäriajo, kokonaiskilpailussa kolmas :Ranskan aika-ajomestari :Tour du Poitou-Charentes, kokonaiskilpailun ja 4. etapin (aika-ajo) voitto :GP Ouest-France, voitto :Chrono des Nations (aika-ajo), voitto ;2015 :Italian ympäriajo, 5. etapilla toinen, 18. etapilla kolmas ;2016 :Étoile de Bessèges, 3. etapin voitto :Tour du Poitou-Charentes, kokonaiskilpailun ja 4. etapin (aika-ajo) voitto :Ratapyöräilyn EM-kilpailut, kultaa joukkuetakaa-ajossa ;2017 :Dunkerquen neljän päivän ajo, 4. etapin voitto ==Lähteet== *Sylvain Chavanel trap- friis.dk-tietokannassa *Sylvain Chavanel cyclingarchives.com-tietokannassa ===Viitteet=== Luokka:Ranskalaiset maantiepyöräilijät Luokka:Ranskalaiset ratapyöräilijät Luokka:Vuonna 1979 syntyneet Luokka:Elävät henkilöt